open-index/open-wikipedia-markdown huggingface dataset:
Άνω Φανάρι Τροιζήνας

Το **Άνω Φανάρι** είναι χωριό στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Άνω Φανάρι έχει 128 κατοίκους. Είναι κτισμένο σε υψόμετρο 470 μέτρων, στους πρόποδες του όρους Ορθολίθι και στο πέρασμα από την πεδιάδα της Τραχείας και της Τροιζηνίας.

## Ιστορικά στοιχεία
Στην περιοχή του χωριού έχουν βρεθεί τάφοι των γεωμετρικών και ρωμαϊκών χρόνων. Στο φυσικά οχυρό ύψωμα βορειοανατολικά του χωριού, εκεί όπου σήμερα σώζονται τα ερείπια του φραγκικού κάστρου βρισκόταν αρχαίο οχυρό. Το μεσαιωνικό κάστρο άρχισε να κατασκευάζεται τον 13ο αιώνα. Είναι ένα από τα δύο κάστρα στην Τροιζηνία που αναφέρονται σε πηγές του 15ου αιώνα, και συγκεκριμένα αναφέρεται ότι Έλληνες άρχοντες προσέφεραν το κάστρο στους Βενετούς το 1456. Το 1467 όμως η περιοχή είχε κατακτηθεί από τους Οθωμανούς και το κάστρο είχε καταστραφεί.

Το Άνω Φανάρι προσαρτήθηκε το 1845 στον δήμο Δρυόπης, όπου παρέμεινε μέχρι το 1912, όταν ορίστηκε έδρα ομώνυμης κοινότητας. Η κοινότητα διατηρήθηκε μέχρι το 1997, οπότε και το Άνω Φανάρι προσαρτήθηκε με το πρόγραμμα Καποδίστριας στον δήμο Τροιζήνας και το 2010, με το πρόγραμμα Καλλικράτης, στον δήμο Τροιζηνίας. Η τοπική κοινότητα Άνω Φαναρίου περιλαμβάνει επίσης το χωριό Αγία Ελένη.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Αξιοθέατα
Ο ενοριακός ναός του χωριού είναι αφιερωμένος στον Άγιο Αθανάσιο. Άλλοι ναοί του χωριού είναι αφιερωμένοι στην Αγία Τριάδα και στον Άγιο Νικόλαου. Στο ύψωμα βορειοανατολικά του χωριού σώζονται τα ερείπια του μεσαιωνικού κάστρου Άνω Φαναρίου. Το κάστρο έχει τραπεζοειδές σχήμα και έκταση έξι στρέμματα. Το κάστρο εποπτεύει τα παράλια της Τροιζηνίας και τον κόλπο της Επιδαύρου. Στο βορειοανατολικό τμήμα του κάστρου σώζεται ο ναός των Αγίων Αναργύρων. Κοντά στο χωριό, στη θέση Κοκκινόβραχος, βρίσκεται η είσοδος του λεγόμενου «φαραγγιού του Έρωτα».

## Παραπομπές


Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Εμμανουήλ Πορταλιός

O **Εμμανουήλ Νικολάου Πορτάλιος** (1833-1909) ήταν Κρητικός επαναστάτης και μετέπειτα βουλευτής της Κρητικής Πολιτείας.

## Βιογραφία
Γεννήθηκε στην Παντάνασσα Αμαρίου το 1833.

Πούλησε τη μισή του περιουσία για τον απελευθερωτικό αγώνα κατά των Τούρκων. Πολέμησε γενναία στις διάφορες κρητικές επαναστάσεις. Κατά το ένοπλον κίνημα του Μαυρογένη το 1858 εξελέγη πληρεξούσιος της επαρχίας του. Κατά την πολιορκία του Αρκαδίου πολέμησε με τον Κορωναίο και τους συνεπαρχιώτες του κατά του υπερόπλου εχθρού. Μετά τον θάνατο του Διογένους Μοσχοβίτου εξελέγη παμψηφεί Γενικός αρχηγός Αμαρίου και με την ιδιότητα αυτή συμμετείχε και στις ακόλουθες επαναστάσεις το 1878, το 1889, το 1896 και το 1897.

Πλην της πολεμικής του δράσεως, επέδειξε αξιόλογη δράση και κατά περιόδους ειρήνης.

Μετά την επανάσταση του 1866 εξελέγη στην επαρχία του διοικητικός σύμβουλος. Επίσης διετέλεσε μέλος της δημογεροντίας Ρεθύμνης. Το 1885 εξελέγη πληρεξούσιος Αμαρίου στην Κρητική Συνέλευση. 

Στην Αθήνα, κατά τους εορτασμούς ενηλικίωσης του Διαδόχου Κωνσταντίνου, ο Πορτάλιος και ο εξ Ανωγείων Μυλοποτάμου Ιωάννης Σκουλάς παρέστησαν ως αντιπρόσωποι του τμήματος Ρεθύμνης, οπότε του απονεμήθηκε ο αργυρός Σταυρός του Σωτήρος.

Επι της Κρητικής Πολιτείας διορίστηκε το 1902 από τον Πρίγκιπα Γεώργιο, Ύπατο Αρμοστής των Δυνάμεων στην Κρήτη, ως ένας από τους 10 βουλευτές της Κρητικής Βουλής.  

Πέθανε στην Αθήνα στις 26 Σεπτεμβρίου 1909.

## Οικογένεια
Ο Εμμανουήλ Πορτάλιος ήταν πρωτοεξάδελφος του εκ Πηγής Ρεθύμνου Γεωργίου Πορτάλιου, γραμματέα στην Επαναστατικής Επιτροπή του Αρκαδίου (1866), ο οποίος και σκοτώθηκε εκεί.

Παιδιά του ήταν οι Ιωάννης, Στυλιανός, Νικόλαος και Γεώργιος που επίσης διέπρεψαν σε εθνικούς και κοινωνικούς αγώνες.

## Παραπομπές

## Βιβλιογραφία

* Τιμόθεος Βενέρης, Το Αρκάδι διά των αιώνων, έκδοση 1938

Κατηγορία:Βουλευτές της Κρητικής Πολιτείας
Κατηγορία:Κρητικοί οπλαρχηγοί
Ταλάτ Τζαφέρι

Ο **Ταλάτ Τζαφέρι** (αλβανικά: Talat Xhaferi, γεννημένος στις 15 Απριλίου 1962) είναι Βορειομακεδόνας πολιτικός αλβανικής εθνικότητας,  ο οποίος χρημάτισε πρωθυπουργός της Βόρειας Μακεδονίας από τις 28 Ιανουαρίου 2024 έως τις 23 Ιουνίου 2024 και  Πρόεδρος της Συνέλευσης της Δημοκρατίας της Βόρειας Μακεδονίας από το 2017 έως το 2024. Ήταν επίσης πρώην υπουργός Άμυνας από το 2013 έως το 2014.

Η εκλογή του ως προέδρος της βορειομακεδονικής βουλής ήταν ο λόγος που Σλαβομακεδόνες εθνικιστές διαδηλωτές εισέβαλαν στο κτίριο της Βουλής, τραυματίζοντας δεκάδες ανθρώπους, μεταξύ των οποίων και πολλούς βουλευτές.

## Παραπομπές


Κατηγορία:Αλβανοί πολιτικοί
Κατηγορία:Βορειομακεδόνες πολιτικοί
Καλλονή Τροιζήνας

Η **Καλλονή**, έως το 1954 γνωστή ως **Δεσιά** ή **Λεσιά**, είναι παραθαλάσσιος οικισμός στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Καλλονή έχει 669 κατοίκους. Είναι κτισμένη σε υψόμετρο 35 μέτρων, στους πρόποδες του βουνού Ορθολίθι. Απέχει 20 χιλιόμετρα από τον Γαλατά.

Στη θέση Άγιος Γεώργιος έχει ανασκαφεί οικισμός των προϊστορικών και γεωμετρικών χρόνων. Η Καλλονή είναι σήμερα ψαροχώρι και παραθεριστικός προορισμός. Στην Καλλονή λειτουργεί ξενοδοχειακή μονάδα, ενοικιαζόμενα δωμάτια και καταστήματα εστίασης. Στην Καλλονή λειτουργεί δημοτικό σχολείο, νηπιαγωγείο, ιατρείο, φαρμακείο και αλιευτικό καταφύγιο με χώρο για ψαρόβαρκες και σκάφη αναψυχής.

Η Καλλονή το 1835 προσαρτήθηκε στον δήμο Δρυόπης, όπου παρέμεινε μέχρι το 1912, όταν προσαρτήθηκε στην κοινότητα Κάτω Φαναρίου. Με την κατάργηση της κοινότητας το 1997, με το πρόγραμμα Καποδίστριας, προσαρτήθηκε στον δήμο Τροιζήνας και το 2010, με το πρόγραμμα Καλλικράτης στον δήμο Τροιζηνίας.

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Εξωστρέφεια - εσωστρέφεια

Τα χαρακτηριστικά της **εξωστρέφειας** και της **εσωστρέφειας** αποτελούν κεντρική διάσταση σε ορισμένες θεωρίες της ανθρώπινης προσωπικότητας. Οι όροι εσωστρέφεια και εξωστρέφεια εισήχθησαν στην ψυχολογία από τον Καρλ Γκούσταβ Γιουνγκ. Η εξωστρέφεια τείνει να εκδηλώνεται με ομιλητική και ενεργητική συμπεριφορά, ενώ η εσωστρέφεια εκδηλώνεται με πιο συγκρατημένη συμπεριφορά. Ο Γιουνγκ όρισε την εσωστρέφεια ως έναν «τύπο στάσης που χαρακτηρίζεται από προσανατολισμό στη ζωή μέσω υποκειμενικών ψυχικών περιεχομένων» και την εξωστρέφεια ως «έναν τύπο στάσης που χαρακτηρίζεται από συγκέντρωση ενδιαφέροντος στο εξωτερικό αντικείμενο». Ο Γιουνγκ παρέχει μια διαφορετική οπτική και προτείνει ότι ο καθένας έχει και μια εξωστρεφή πλευρά και μια εσωστρεφή πλευρά, με τη μία να είναι πιο κυρίαρχη από την άλλη. Το ενδιάμεσο ονομάζεται **αμφιστρέφεια**.

## Παραπομπές


Κατηγορία:Ψυχολογία
Κατηγορία:Χαρακτηριστικά προσωπικότητας
Πιλκομάγιο (ποταμός)

Ο **Πιλκομάγιο** (ισπανικά: Pilcomayo), ή **Πιλκουμάγιου** (κέτσουα: Pillkumayu), ή **Αραγουάυ** (γκουαρανί: Araguay) είναι ποταμός στην κεντρική Νότια Αμερική. Έχοντας μήκος 1.100 χιλιόμετρα, είναι ο μεγαλύτερος δυτικός παραπόταμος του Παραγουάη. Η λεκάνη απορροής του φτάνει τα 270.000 τετραγωνικά χιλιόμετρα σε έκταση και η μέση εκροή του είναι 200 κυβικά μέτρα ανά δευτερόλεπτο.

Κατά μήκος της πορείας του, ο Πιλκομάγιο χωρίζεται και διακλαδώνεται προς τον Βορρά και τον Νότο. Μετά από κάποια απόσταση, αυτές οι διακλαδώσεις ενώνονται ξανά για να σχηματίσουν τον Κάτωθεν Πιλκομάγιο.

Ο Πιλκομάγιο υψώνεται στους πρόποδες της οροσειράς των Άνδεων στο Διαμέρισμα Ορούρο στη Βολιβία, ανατολικά της λίμνης Ποοπό. Ο ποταμός Κάτσι Μάγιου θεωρείται η πηγή του Πιλκομάγιο. Ανοδικά ο ποταμός Κάτσι Μάγιου λαμβάνει διαδοχικά τα ονόματα Άγουας Καλιέντες και Χάτσα Χούκχου. Από τη συμβολή με τον Τσιλάουα, ο ποταμός ονομάζεται Πιλκομάγιο. Από εκεί, ρέει προς νοτιοανατολική κατεύθυνση μέσω των διαμερισμάτων Τσουκισάκα και Ταρίχα, διέρχεται από την αργεντίνικη επαρχία Φορμόσα και τις πεδιάδες Γκραν Τσάκο της Παραγουάης, σχηματίζοντας το μεγαλύτερο μέρος των συνόρων μεταξύ αυτών των δύο χωρών προτού ενωθεί με τον ποταμό Παραγουάη κοντά στην Ασουνσιόν. Το Εθνικό Πάρκο Ρίο Πιλκομάγιο βρίσκεται στην αργεντίνικη πλευρά των συνόρων. Αποτελεί επίσης ένα σύντομο τμήμα του συνόρου μεταξύ Αργεντινής και Βολιβίας, λίγο πριν από το τριεθνές Αργεντινής-Βολιβίας-Παραγουάης.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Παραγουάης
Κατηγορία:Ποταμοί της Αργεντινής
Κατηγορία:Ποταμοί της Βολιβίας
Κατηγορία:Διεθνείς ποταμοί της Νότιας Αμερικής
Κατηγορία:Ποτάμια σύνορα
Βωκουρτουά

Το **Βωκουρτουά** (γαλλικά: *Vaucourtois*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Βωκουρτουαζιέν (γαλλικά: *Vaucourtoisiens*).

## Παραπομπές


Κατηγορία:Κοινότητες της Σεν-ε-Μαρν
Βερντελό

Το **Βερντελό** (γαλλικά: *Verdelot*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί της περιοχής αυτής, είναι γνωστοί ως Βερντελοταί (γαλλικά: *Verdelotais*).

## Παραπομπές,


Κατηγορία:Κοινότητες της Σεν-ε-Μαρν
Βαθύ Μεθάνων

Το **Βαθύ** είναι οικισμός στα Μέθανα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Βαθύ έχει 129 κατοίκους. Είναι κτισμένο σε υψόμετρο 10 μέτρων στη νοτιοδυτική ακτή της ηφαιστειογενούς χερσονήσου των Μεθάνων, στον κόλπο της Επιδαύρου. Απέχει 7 χιλιόμετρα από τα Μέθανα και 21 χιλιόμετρα από τον Γαλατά.

Στον λόφο Παλαιόκαστρο έχουν βρεθεί τα ερείπια της αρχαίας ακρόπολης των Μεθάνων, στην οποία τα παλαιότερα ίχνη κατοίκησης χρονολογούνται από τους νεολιθικούς χρόνους. Κατάλοιπα αρχαίων κτιρίων έχουν βρεθεί και εντός της θάλασσας. Σήμερα στο Βαθύ λειτουργεί αλιευτικό καταφύγιο, χώροι εστίασης και καταλύματα. Η προβλήτα του λιμανιού έχει μήκος περίπου ένα χιλιόμετρο. Το χωριό αναπτύσσεται γύρω από το λιμάνι και περιβάλλεται από καλλιέργειες ελιάς, αμπελιών και οπωροφόρων δέντρων.

Το Βαθύ το 1912 προσαρτήθηκε στην κοινότητα Μεγαλοχωρίου, όπου και παρέμεινε μέχρι το 1997, οπότε και με το σχέδιο Καποδίστριας προσαρτήθηκε στον δήμο Μεθάνων και το 2010, με το πρόγραμμα Καλλικράτης, προσαρτήθηκε στον δήμο Τροιζηνίας. 

Το λιμάνι στο Βαθύ επελέγη για τα γυρίσματα της σειράς της ΕΡΤ «Το τελευταίο νησί».

## Δημογραφία
### Πληθυσμιακή εξέλιξη
Η πορεία του πληθυσμού σύμφωνα με τις απογραφές:

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Νήσων Αττικής
Κατηγορία:Δήμος Τροιζηνίας
Κατηγορία:Μέθανα
Ιερά Μητρόπολις Καρυστίας και Σκύρου

Η **Ιερά Μητρόπολις Καρυστίας και Σκύρου** είναι Μητρόπολη της Αυτοκέφαλης Εκκλησίας της Ελλάδος. 

Έδρα της Ιεράς είναι η Κύμη Ευβοίας και η δικαιοδοσία της περιλαμβάνει το νότιο τμήμα του Νομού Ευβοίας και πιο συγκεκριμένα τους Δήμους Κύμης–Αλιβερίου, Καρύστου και Σκύρου. Μητροπολίτης της από το 1968 είναι ο Σεραφείμ (Ρόρης), ο αρχαιότερος σε πρεσβεία χειροτονίας Μητροπολίτης της Εκκλησίας της Ελλάδος.

## Ιστορικά στοιχεία
Στις 14 Δεκεμβρίου 1852 πραγματοποιήθηκε επανίδρυση της Επισκοπής Καρυστίας, στην οποία προσαρτήθηκε και η Σκύρος.

Σύμφωνα με το από 22-01-1900 Β.Δ. εκδοθέν κατ̓ εφαρμογή του Ν. ΒΧΔ/6-7-1899 η Επισκοπή Χαλκίδος και Καρυστίας περιέλαβε στη δικαιοδοσία της τον Νομό Ευβοίας. Με τον τρόπο αυτόν αποσπάστηκαν από την Επισκοπή Χαλκίδος και προσαρτήθηκαν στην Επισκοπή Δημητριάδος οι Βόρειες Σποράδες πλην της Σκύρου. Επίσης προσαρτήθηκε στην Επισκοπή Χαλκίδος η καταργηθείσα Επισκοπή Καρυστίας και Σκύρου.

Η Ιερά Επισκοπή Καρυστίας επανιδρύθηκε δυνάμει του Ν. 2890/21-07-1922 (ΦΕΚ 123/23-07-1922).

### Επισκοπικός κατάλογος

## Αρχιερατικές Περιφέρειες - Ιεροί Ναοί
Η Μητρόπολη είναι οργανωμένη σε 4 Αρχιερατικές Περιφέρειες.

### Αρχιερατική Περιφέρεια Κύμης

### Αρχιερατική Περιφέρεια Αλιβερίου

### Αρχιερατική Περιφέρεια Καρύστου

### Αρχιερατική Περιφέρεια Νήσου Σκύρου

## Μοναστήρια

### Ανδρικά
* Ιερά Μονή Τιμίου Προδρόμου Καρυών Καρυστίας
* Ιερά Μονή Αγίου Γεωργίου Σκύρου

### Γυναικεία
* Ιερά Μονή Αγίου Χαραλάμπους Λευκών
* Ιερά Μονή Κοιμήσεως της Θεοτόκου Μάτζαρη
* Ιερά Μονή Μεταμορφώσεως του Σωτήρος Κύμης
* Ιερά Μονή Αγίου Αντωνίου του Μεγάλου Αχλαδερής

## Ίδρυμα "Α. και Μ. Αθανασίου"
Το 2014, μετά από τον θάνατο και τη διαθήκη του Ιδρυτού Απόστολου Αθανασίου, ιδρύθηκε στην Ιερά Μητρόπολη Καρυστίας και Σκύρου, Εκκλησιαστικό Φιλανθρωπικό Ίδρυμα υπό την επωνυμία «ΙΔΡΥΜΑ ΑΠΟΣΤΟΛΟΥ ΚΑΙ ΜΑΡΓΑΡΙΤΑΣ ΑΘΑΝΑΣΙΟΥ». Το ως άνω Ίδρυμα, αποτελεί Νομικό Πρόσωπο Ιδιωτικού Δικαίου (Ν.Π.Ι.Δ.) μη κερδοσκοπικού χαρακτήρα. Έδρα του Ιδρύματος είναι η Κύμη Ευβοίας.

Σκοπός του Ιδρύματος, είναι η παροχή χρηματικής βοηθείας σε πτωχά άτομα πτωχά, σε άτομα με ειδικές ανάγκες, σε πολύτεκνες οικογένειες, σε φοιτητές Πανεπιστημίου και ΤΕι και σε Γηροκομεία και Ιερούς Ναούς. Το Ίδρυμα διοικείται από τριμελές Διοικητικό Συμβούλιο απαρτιζόμενο από τον εκάστοτε Μητροπολίτη Καρυστίας ως Πρόεδρο και από δύο μέλη που διορίζονται, για τριετή θητεία, από τον Πρόεδρο του Ιδρύματος.

## Γηροκομεία
* Παπαϊωάννειον Εκκλησιαστικό Γηροκομείο "Άγιος Ιωακείμ και Άννα", Κύμη Ευβοίας 
* Εκκλησιαστικό Γηροκομείο Καρύστου "Άγιος Νικόλαος"

Καρυστιας
Αιγκμπελέτ-λε-Λακ

Το **Αιγκμπελέτ-λε-Λακ** (γαλλικά: *Aiguebelette-le-Lac*) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Αιγκμπελετουά ή Γκαμπελάν (γαλλικά: *Aiguebelletois* ή *Gabelans*).

## Παραπομπές


Κατηγορία:Κοινότητες της Σαβοΐας
Εξωκιόνιον

[thumb|Χάρτης της [Κωνσταντινούπολης ο οποίος δείχνει την πιθανή γεωγραφική θέση του Εξωκιόνιου στα αριστερά, κάτω]]
Το **Εξωκιόνιον** ήταν συνοικία της Βυζαντινής Κωνσταντινουπόλεως. Η ονομασία του έχει δωθεί με διάφορες μορφές, όπως, Ἑξακιώνιον, Ἑξακιόνι(ο)ν, Ἑξωκιόνιον, Ἑξωκιώνιν, Ἑξωκιώνην, και πιθανώς προέρχεται από την λέξη Ἑξωκιώνια (Εξωτερική κιονοστοιχία, δηλαδή έξω από τα τείχη της Κωνσταντινούπολης), προκύπτοντας από έναν κίονα που τοποθέτησε ο Μέγας Κωνσταντίνος μπροστά στα τείχη, με ένα άγαλμα του εαυτού του επάνω.

## Μνημεία
Εκτός από το άγαλμα του Μεγάλου Κωνσταντίνου, στη συνοικία υπήρχαν και άλλα μνημεία. Ο αυτοκράτορας Μαυρίκιος (ηγεμόνευσε εν έτεσι 582–602) έστησε πολλά άλλα αγάλματα γύρω από αυτό του Κωνσταντίνου· ο ψευδο-Κωδινός αναφέρει ότι στέκονταν ακόμη στην περιοχή κίονες οι οποίοι είχαν φερθεί από την Κύζικο. Υπήρχαν επίσης δημόσια λουτρά, έπαυλη του αριστοκράτη Ανδρόνικου Δούκα Αγγέλου του 12ου αιώνα και τρεις εκκλησίες αφιερωμένες στην Θεοτόκο, την Αγία Τριάδα και τον Άγιο Ευδόκιμο.

## Παραπομπές


Κατηγορία:Συνοικίες της Βυζαντινής Κωνσταντινούπολης
Θεόδωρος Σακελλαρόπουλος

Ο **Θεόδωρος Σακελλαρόπουλος** (1923 - 1997) ήταν Έλληνας σκακιστής και μία από τις από τις σημαντικότερες προσωπικότητες του ελληνικού σκακιού κατά τη δεκαετία του 1950. 

## Βιογραφικά Στοιχεία
Ο Θ. Σακελλαρόπουλος ήταν μία από τις κυρίαρχες μορφές του ελληνικού σκακιού. Συνήθως, λάμβανε μέρος σε τοπικά τουρνουά και σε Πανελλήνια σκακιστικά πρωταθλήματα. Βέβαια, εκπροσώπησε την Ελλάδα και σε δύο παγκόσμιες σκακιστικές ολυμπιάδες. 

### Αποτελέσματα Ολυμπιάδων
Τα αποτελέσματα του Θ. Σακελλαρόπουλου στις σκακιστικές ολυμπιάδες στις οποίες συμμετείχε, φαίνονται στον παρακάτω πίνακα:

Ο Θ. Σακελλαρόπουλος καταγόταν και διέμενε στον Πειραιά, και ήταν ενεργό μέλος του τοπικού σκακιστικού συλλόγου (Πειραϊκός Όμιλος Σκακιστών). 

## Αξιοσημείωτες παρτίδες

Η συγκεκριμένη παρτίδα παίχτηκε κατά τη διάρκεια της 13ης σκακιστικής Ολυμπιάδας στο Μόναχο της Γερμανίας, το 1958. Ο Θ. Σακελλαρόπουλος αντιμετώπισε τον ισχυρό Σέρβο Διεθνή Μετρ *[[:en:Božidar_Đurašević|Bozidar Djurasevic]]*.

1. d4 Nf6 2. e3 c5 3. f4 d5 4. Nf3 Bf5 5. Be2 Nc6 6. c3 e6 7. 0-0 Be7 8. Ne5 Nxe5 9. fxe5 Nd7 10. Bd3 Bxd3 11. Qxd3 0-0 12. Nd2 Qb6 13. Nf3 f6 14. exf6 Nxf6 15. Ng5 Ne4 16. Rxf8+ Rxf8 17. Nxe4 dxe4 18. Qc4 Rf7 19. b3 Bg5 20. Bd2 cxd4 21. cxd4 Rc7 22. Qa4 Rc6 23. Rc1 e5 24. Rxc6 Qxc6 25. Qxc6 bxc6 26. dxe5 Kf7 27. Kf2 Ke6 28. Bc3 Kd5 **1/2-1/2**

## Παραπομπές

 
Κατηγορία:Έλληνες σκακιστές
Άγιος Ανδρέας Πάρου

Ο **Άγιος Ανδρέας** είναι οικισμός της Πάρου. Υπάγεται διοικητικά στη δημοτική κοινότητα Ναούσης, του δήμου Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου. 
## Γεωγραφικά στοιχεία
Ο Άγιος Ανδρέας είναι πεδινός οικισμός στο βόρειο τμήμα του νησιού, λίγο πριν τη Νάουσα, σε μέσο σταθμικό υψόμετρο 50 μέτρα. Απέχει 7 χιλιόμετρα περίπου βορειοανατολικά της Παροικιάς. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Ναούσης 
*Με το ΦΕΚ 244Α - 04/12/1997 αποσπάστηκε από την κοινότητα Ναούσης και προσαρτήθηκε στον δήμο Πάρου

(Πηγή: )

## Αξιοθέατα
*Το ιδιόκτητο **Μοναστήρι του Αγίου Ανδρέα**, στο νότιο τμήμα του οικισμού, με θέα στον όρμο της Νάουσας. Χρονολογείται από το 1648 και είναι χαρακτηριστικό δείγμα της κυκλαδίτικης οχυρωματικής αρχιτεκτονικής. Το καθολικό είναι εγγεγραμμένος σταυροειδής με τρούλο. Διαθέτει ξυλόγλυπτο, επίχρυσο τέμπλο του 17ου αιώνα, δεσποτικό θρόνο, ανάγλυφο όνο (στην πρόσοψη) και κτητορικούς τάφους του 1781. Τα κελιά έχουν διαμορφωθεί σε ένα είδος λαϊκού μουσείου, όπου παρουσιάζονται σκηνές και αντικείμενα της καθημερινότητας των κατοίκων της Πάρου των περασμένων εποχών. Στις αρχές του 19ου αι., το μοναστήρι ανήκε στον καπετάν Λουκά Σφαέλο ενώ σήμερα αποτελεί ιδιοκτησία της οικογένειας Ζουμή από το χωριό Λεύκες. Η εκκλησία εορτάζει στις 30 Νοεμβρίου. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ., 2010
*Χάρτες «ROAD» (Πάρος 1:50.000)
## Εξωτερικοί σύνδεσμοι
*https://parianostypos.gr/paros-antiparos/paros-antiparos-koinonia/item/9811-paros-eortasmos-tou-agiou-andrea-sto-omonymo-monastiri-foto

Κατηγορία:Χωριά της περιφερειακής ενότητας Πάρου
Ίρβιν Λάνγκμουιρ

Ο **Ίρβιν Λάνγκμουιρ** (1881 - 1957) ήταν σπουδαίος Αμερικανός χημικός, φυσικός και μηχανικός, ο οποίος τιμήθηκε με το Νόμπελ Χημείας το 1932 για το πρωτοποριακό ερευνητικό έργο του στη χημεία επιφανειών.

Η πιο διάσημη δημοσίευση του Λάνγκμουιρ είναι το άρθρο του 1919 *"The Arrangement of Electrons in Atoms and Molecules"* στο οποίο, βασιζόμενος στη θεωρία του κυβικού ατόμου του Γκίλμπερτ Λιούις και στη θεωρία χημικών δεσμών του Walther Kossel, περιέγραψε την *"ομόκεντρη θεωρία της ατομικής δομής"*. 

Ο Λάνγκμιουρ ενεπλάκη σε μια διαφωνία με τον Λιούις για αυτό το έργο. Οι δεξιότητες παρουσίασης του Langmuir ήταν σε μεγάλο βαθμό υπεύθυνες για τη διάδοση της θεωρίας, αν και τα εύσημα για την ίδια τη θεωρία ανήκουν κυρίως στον Λιούις. Ενώ εργαζόταν στο τμήμα έρευνας και ανάπτυξης στην πολυεθνική εταιρεία General Electric από το 1909 έως το 1950, ο Λάνγκμουιρ πραγματοποίησε ερευνητικές πρωτοπορίες και ευρεσιτεχνίες σε πολλούς τομείς της φυσικής και της χημείας, εφηύρε τον λαμπτήρα πυρακτώσεως με αέριο και την τεχνική συγκόλλησης υδρογόνου. 

Το φημισμένο εργαστήριο *Langmuir Laboratory for Atmospheric Research* στο Νέο Μεξικό των ΗΠΑ, ονομάστηκε προς τιμήν του, όπως επίσης και το περιοδικό της Αμερικανικής Χημικής Εταιρείας για την χημεία των επιφανειών που ονομάζεται *Langmuir*. 

## Παραπομπές

 

Κατηγορία:Αμερικανοί νομπελίστες
Κατηγορία:Βραβευμένοι με Νόμπελ Χημείας
Κατηγορία:Απόφοιτοι του Πανεπιστημίου του Γκέτινγκεν
Προεδρικές εκλογές στο Τζιμπουτί 2021

**Οι προεδρικές εκλογές** διεξήχθησαν στο Τζιμπουτί στις 9 Απριλίου 2021. Ο κάτοχος της προεδρίας Ισμαήλ Ομάρ Γκουέλεχ επανεξελέγη για την πέμπτη πενταετή θητεία του, έχοντας υπηρετήσει στο αξίωμα από το 1999  Το μεγαλύτερο μέρος της αντιπολίτευσης μποϊκόταρε τις εκλογές.

## Ιστορικό
Ο Γκουέλεχ διατελεί Πρόεδρος του Τζιμπουτί από το 1999 και επανεξελέγη στον πρώτο γύρο των τελευταίων εκλογών το 2016, στις οποίες τα κόμματα της αντιπολίτευσης έκαναν μποϊκοτάζ.

## Εκλογικό σύστημα
Ο πρόεδρος εκλέγεται σε δύο γύρους για πενταετή θητεία. Ένας υποψήφιος που συγκεντρώνει την πλειοψηφία των ψήφων στον πρώτο γύρο εκλέγεται δεόντως. Εάν αυτό δεν επιτευχθεί, διοργανώνεται δεύτερος γύρος μεταξύ των δύο υποψηφίων που συγκέντρωσαν τις περισσότερες ψήφους στον πρώτο. Στη συνέχεια εκλέγεται όποιος λάβει τις περισσότερες ψήφους στον δεύτερο γύρο. Εάν κανείς υποψήφιος δεν συγκέντρωνε την πλειοψηφία των ψήφων, θα διεξαγόταν δεύτερος γύρος στις 23 Απριλίου.

Το 2010 το Σύνταγμα του Τζιμπουτί τροποποιήθηκε για να συντομεύσει τη διάρκεια των προεδρικών θητειών από έξι σε πέντε. Καταργήθηκε επίσης το όριο των δύο θητειών ανά πρόεδρο, που ίσχυε μέχρι πρότινος.

## Υποψήφιοι
Ο κάτοχος της προεδρίας Ισμαήλ Ομάρ Γκουέλεχ ήταν υποψήφιος για μια πέμπτη θητεία. Ο μόνος υποψήφιος της αντιπολίτευσης ήταν ο Ζακάρια Ισμαέλ Φαράχ  από το Κίνημα για την Ανάπτυξη και την Ισορροπία του Έθνους του Τζιμπουτί (Mouvement pour le Dévelopment et l'Équilibre de la Nation Djiboutienne ή MDEND), με τους κύριους υποψηφίους της αντιπολίτευσης να μην παρουσιάζουν υποψηφίους.

## Εκστρατεία
Η προεδρική εκστρατεία έλαβε χώρα κατά τη διάρκεια της συνεχιζόμενης παγκόσμιας πανδημίας COVID-19 . Η εκστρατεία του Γκουέλεχ τόνισε την απάντηση της κυβέρνησης στην πανδημία σε τοπικό επίπεδο, η οποία είχε επαινεθεί από τον Παγκόσμιο Οργανισμό Υγείας. Η εκστρατεία του Γκουέλεχ αντιμετώπισε κριτική για ορισμένα κοινωνικά ζητήματα, συμπεριλαμβανομένου του υψηλού ποσοστού ανεργίας της χώρας και τις ανησυχίες ότι παρά τον υψηλό ρυθμό ανάπτυξης 7% κατά μέσο όρο τα τελευταία πέντε χρόνια, ότι τα οφέλη μιας τέτοιας ανάπτυξης ανακατανεμήθηκαν άνισα, ιδιαίτερα στην εργατική τάξη.

Ο Φαράχ ήταν ο μοναδικός υποψήφιος της αντιπολίτευσης, με τα μεγάλα κόμματα της αντιπολίτευσης να επιλέγουν να μην είναι υποψήφιοι, κατηγορώντας τον Γκουελέχ ότι κυβερνά μέσω δικτατορίας.

## Αποτελέσματα

## Παραπομπές


Τζιμπουτι
2021
Κυκλόβιον

Το **Κυκλόβιον**, γνωστό και ως **Στρογγυλόν**, είναι ιστορικός οικισμός και φρούριο κατά τη βυζαντινή περίοδο, στην Κωνσταντινούπολη, το όνομά του αναφέρεται στο κυκλικό σχήμα του φρουρίου.

Το φρούριο χτίστηκε στην ύστερη αρχαιότητα ως μέρος μιας σειράς οχυρών που φύλαγαν τον παραλιακό δρόμο που οδηγούσε στην Κωνσταντινούπολη. Μαρτυρείται για πρώτη φορά κατά τη βασιλεία του Ιουστινιανού Α' (527–565). Το Κυκλόβιον χρησιμοποιήθηκε ως τόπος απόβασης των αραβικών στρατευμάτων και στις δύο επιθέσεις τους στην Κωνσταντινούπολη, το 674 και το 717. Στις αρχές του 8ου αιώνα, ο εικονόδουλος Άγιος Ιλαρίων κρατήθηκε αιχμάλωτος στο μοναστήρι της περιοχής με εντολή του αυτοκράτορα Λέοντος Ε' του Αρμένιου (ηγεμόνευσε εν έτεσι 813–820). Ο χώρος αναφέρεται ξανά, και για τελευταία φορά στους βυζαντινούς χρόνους, σε κτηματολόγιο του 1388.

Μετά την Άλωση της Κωνσταντινούπολης το 1453, η ονομασία Κυκλόβιον μεταβιβάστηκε στο Επταπύργιο από τους ντόπιους Έλληνες και η αρχική τοποθεσία εγκαταλείφθηκε. Ερείπια του αρχικού κυκλικού φρουρίου σώζονταν μέχρι και τον 19ο αιώνα, όπου τα είδε ο Αυστριακός περιηγητής Χάμμερ-Πούργκσταλ. Η ονομασία του τότε ήταν στα ελληνικά **Ελαιών Άκρα**. Η σύγχρονη τουρκική ονομασία Ζεϊτίνμπουρνου έχει την ίδια σημασία.

## Παραπομπές


Κατηγορία:Συνοικίες της Βυζαντινής Κωνσταντινούπολης
Τηγάνι Αργολίδας

Το **Τηγάνι** είναι βραχονησίδα στο Μυρτώο πέλαγος, κοντά στα ανατολικά παράλια της Πελοποννήσου και την νότια Αργολίδα. Βρίσκεται δίπλα και βόρεια της νησίδας Κουνούπι, απέναντι (βορειοανατολικά) από τον οικισμό Κουνούπι Ερμιονίδας και νοτιοανατολικά από την ομώνυμη παραλία.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Αναστάσιος Αναστασόπουλος

Ο **Αναστάσιος Αναστασόπουλος** (1915 – 1981) ήταν Έλληνας σκακιστής και τρεις φορές νικητής του Ελληνικού Πρωταθλήματος Σκακιού (1960, 1961, 1967).

## Βιογραφικά στοιχεία
Ο Α. Αναστασόπουλος θεωρούταν από πολλούς ως ένας από τους πιο αξιόλογους σκακιστές της Ελλάδας, από τα μέσα της δεκαετίας του 1950, ως τα μέσα της δεκαετίας του 1970. Συμμετείχε σε πανελλήνια σκακιστικά πρωταθλήματα, αλλά εκπροσώπησε την Ελλάδα σε αρκετές ευρύτερες και σημαντικότερες σκακιστικές διοργανώσεις.

Τον Ιούνιο του 1968, ο Α. Αναστασόπουλος αντιμετώπισε, μαζί με άλλους 4 κορυφαίους Έλληνες σκακιστές, τον εξαιρετικά ταλαντούχο Αμερικανό Γκραν Μετρ και μετέπειτα Παγκόσμιο Πρωταθλητή σκακιού, Ρ.Τ. Φίσερ. Ο ισχυρός παίκτης κατόρθωσε να αποσπάσει ένα σκορ 4.5 - 0.5 επί των Ελλήνων σκακιστών, καθώς ο Γεώργιος Τρικαλιώτης ήταν ο μοναδικός που έφερε ισόπαλο αποτέλεσμα εναντίον του.

### Αποτελέσματα Τουρνουά
Ο Α. Αναστασόπουλος εκπροσώπησε την Ελλάδα σε αρκετές σκακιστικές ολυμπιάδες. Τα αποτελέσματά του φαίνονται στον παρακάτω πίνακα:

Ο Α. Αναστασόπουλος αγωνίστηκε με την Ελλάδα στα προκριματικά του Ευρωπαϊκού Ομαδικού Πρωταθλήματος Σκακιού. Τα αποτελέσματά του φαίνονται στον παρακάτω πίνακα:

Ο Α. Αναστασόπουλος εκπροσώπησε την Ελλάδα στις Βαλκανιάδες Σκακιού Ανδρών. Τα αποτελέσματά του φαίνονται αναλυτικά στον παρακάτω πίνακα:

## Αξιοσημείωτες Παρτίδες

1. e4 e5 2. Nf3 Nc6 3. Bb5 a6 4. Bxc6 dxc6 5. 0-0 f6 6. d4 exd4 7. Nxd4 c5 8. Nb3 Qxd1 9. Rxd1 Bd7 10. a4 0-0-0 11. Be3 b6 12. Nc3 Bd6 13. a5 c4 14. axb6 cxb3 15. Rxa6 Ne7 16. Ra8+ Kb7 17. Ra7+ Kb8 18. Nd5 Nxd5 19. exd5 Bc8 20. bxc7+ Bxc7 21. c4 Bb7 22. Rd3 Rd7 23. Rxb3 Bd6 24. Ra5 Kc8 25. Rab5 Bb8 26. g3 Re8 27. c5 Ba7 28. c6 Bxc6 dxc6 Rc7 30. Rb7 **1-0**

## Παραπομπές


 

Κατηγορία:Έλληνες σκακιστές
Μποζέλ

Το **Μποζέλ** (γαλλικά: *Bozel*) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Μποζελαίν (γαλλικά: *Bozelains*).

## Παραπομπές


Κατηγορία:Κοινότητες της Σαβοΐας
Χελιδονίδες νήσοι

thumb|right|250px|Το Χελιδόνιο Ακρωτήριο με τις Χελιδόνιες νήσους στον ορίζοντα
Οι **Χελιδονίδες νήσοι**, γνωστές και ως **Χελιδόνιαι**, **Χελιδονίαι** ή **Πέντε Νησιά** (λατινικά: Chelidoniae Insulae, τουρκικά: Beş Adalar, ιταλικά: Celidoni) είναι συστάδα νησιών στα ανοιχτά του Χελιδόνιου ακρωτηρίου στη νότια ακτή της Μικράς Ασίας, στην Τουρκία. Χελιδόνιον ήταν η αρχαία ελληνική του ονομασία, αλλά ήταν επίσης γνωστό και ως Ιερόν Ακρωτήριον, ενώ στα τουρκικά ονομάζεται Gelidonya Burnu. Το μεγαλύτερο νησί της συστάδας ονομάζεται Μελανίππεια. Άλλα νησιά περιλαμβάνουν την Κορύδελα και την Κραμπούσα. Βρίσκονται σε απόσταση 73 χλμ ανατολικά του Καστελλόριζου.

Τα νησιά αποτελούν φυσικό καταφύγιο για τις φώκιες στη νότια ακτή της Τουρκίας.

## Παραπομπές


Κατηγορία:Νησιά της Τουρκίας
Κιργιζικό δημοψήφισμα Απριλίου 2021

Στις 11 Απριλίου 2021 πραγματοποιήθηκε **συνταγματικό δημοψήφισμα** στο Κιργιστάν. Το νέο σύνταγμα εγκρίθηκε από το 85% των ψηφοφόρων.

## Ιστορικό
Μετά τις βουλευτικές εκλογές του 2020, ξεκίνησαν διαδηλώσεις τον Οκτώβριο του 2020 που οδήγησαν στην παραίτηση του προέδρου Σοορονμπάι Τζεενμπέκοφ . Τον Ιανουάριο του 2021 διεξήχθη ένα δημοψήφισμα για τη μορφή διακυβέρνησης παράλληλα με τις προεδρικές εκλογές (που κέρδισε ο Σαντίρ Τζαπάροφ ), με τους ψηφοφόρους να ερωτώνται εάν θα προτιμούσαν ένα προεδρικό σύστημα, ένα κοινοβουλευτικό σύστημα ή θα αντιτίθεντο και στα δύο. Λίγο πάνω από το 84% ψήφισε υπέρ ενός προεδρικού συστήματος.

Ξεκίνησαν οι εργασίες για τη σύνταξη ενός νέου συντάγματος, το οποίο συζητήθηκε στο Ανώτατο Συμβούλιο τον Φεβρουάριο του 2021. Το σχέδιο νέου συντάγματος αντικαθιστά ένα κοινοβουλευτικό σύστημα με προεδρικό, με τους προέδρους να περιορίζονται σε δύο πενταετείς θητείες αντί για μία εξαετή θητεία. Επίσης, μειώνει τον αριθμό των εδρών στο Ανώτατο Συμβούλιο από 120 σε 90 και ιδρύει συνταγματικό δικαστήριο.  Οι αλλαγές περιγράφηκαν ως κινούμενες «προς μια μορφή προεδρισμού που είναι κοντά στον αυταρχικού τύπου «βασιλικό προεδρισμό» στον μετασοβιετικό ευρασιατικό χώρο». 

Τον Μάρτιο του 2021 τα μέλη του Ανωτάτου Συμβουλίου ενέκριναν νομοσχέδιο, προγραμματίζοντας δημοψήφισμα για το νέο σύνταγμα για τις 11 Απριλίου, την ίδια ημέρα με τις τοπικές εκλογές. 

## Αποτελέσματα




## Επακόλουθα
Το νέο σύνταγμα υιοθετήθηκε στις 11 Απριλίου 2021. Ο πρόεδρος Τζαπάροφ το υπέγραψε στις 5 Μαΐου 2021. 

## Παραπομπές


Κιργιζικο Απριλιου
2021 4
Πιτυούσσα

thumb|Θέα της Πιτυούσσας από την ενδοχώρα
Η **Πιτυούσσα** ή **Πιτούσσα** (λατινικά: Pityoussa, τουρκικά: Dana) είναι Μεσογειακό νησάκι στις ακτές της Τουρκίας. Ανήκει στην Επαρχία Μερσίνης και απέχει δυόμισι χιλιόμετρα από την ακτή και 85 χιλιόμετρα βόρεια της Κύπρου. Το σχήμα του παρομοιάζει με ορθογώνιο, έχοντας διαστάσεις 2,7 χλμ × 0,9 χλμ. Η υψηλότερη κορυφή του φτάνει τα 250 μέτρα, ενώ η επιφάνεια του είναι βραχώδης και καλύπτεται με μακία και κίτρινο πευκοδάσος.

## Ιστορία
thumb|left|Ναυτικός χάρτης της Πιτυούσσας του 1819 από την έρευνα του Μποφόρ
Ο Φράνσις Μποφόρ, ο οποίος ερεύνησε τη νότια ακτή της Τουρκίας το 1811–1812, αναφέρει ότι το νησί αποκαλούνταν Μαναβάτ από τους ντόπιους και Προβηγκιανό Νησί από τους ναυτικούς. Υποστήριξε ότι αυτό προέρχεται από το όνομα μιας από τις τάξεις των Ιωαννιτών Ιπποτών που κατείχαν φρούρια και νησιά κατά μήκος αυτής της ακτής.

Σύμφωνα με πρόσφατες έρευνες, στην Πιτυούσσα υπήρχαν πολλά ναυπηγεία, τα οποία πιθανότατα χρονολογούνται στην Ύστερη Εποχή του Χαλκού (περί το 1200 π.Χ.). Ο επίκουρος καθηγητής Χακάν Όνιζ λέει ότι το νησί ήταν το μεγαλύτερο αποδεδειγμένο ναυπηγείο στον αρχαίο κόσμο. Υπάρχουν επίσης μερικά ερείπια στη νότια ακτή της ενδοχώρας στραμμένα προς το νησί. Πιθανώς, αυτοί οι δύο οικισμοί ήταν οι θέσεις ελέγχου που κυριαρχούσαν στα δύο άκρα του στενού. Το νησί κατοικήθηκε κατά τη ρωμαϊκή και πρώιμη βυζαντινή εποχή. Υπάρχουν ερείπια από μερικές εκκλησίες, τάφοι, οικίες, υδραγωγεία, ένα ρωμαϊκό λουτρό και ένα λιμανάκι στα βόρεια του νησιού. Σύμφωνα με ορισμένες πηγές, και Γάλλοι έμποροι χρησιμοποιούσαν το νησί ως λιμάνι τους κατά τον Μεσαίωνα.

## Δείτε επίσης
*Αφροδισιάδα της Κιλικίας

## Παραπομπές


Κατηγορία:Νησιά της Τουρκίας
Κατηγορία:Νησιά της Μεσογείου
Στάδιο Σμύρνης «Ατατούρκ»

Το **Στάδιο Σμύρνης «Ατατούρκ»** (τουρκικά: *İzmir Atatürk Stadyumu*) είναι στάδιο πολλαπλών χρήσεων στη Σμύρνη της Τουρκίας.  Πήρε το όνομά του από τον Τούρκο πολιτικό Μουσταφά Κεμάλ Ατατούρκ. Επί του παρόντος χρησιμοποιείται κυρίως για ποδοσφαιρικούς αγώνες και περιστασιακά για αγώνες στίβου. Το γήπεδο έχει χωρητικότητα 51.295 θεατών.  Άνοιξε το 1971 και ανακαινίστηκε πιο πρόσφατα το 2005. Οι ποδοσφαιρικές ομάδες της Σμύρνης, Αλτάι ΣΚ και Καρσίγιακα ΣΚ, χρησιμοποιούν περιστασιακά το στάδιο για αγώνες μεγάλης προσέλευσης. Ο στίβος του σταδίου έχει δέκα λωρίδες.

Το στάδιο έχει φιλοξενήσει τους Μεσογειακούς Αγώνες του 1971, τους Ισλαμικούς Αγώνες το 1980 και τη Θερινή Πανεπιστημιάδα του 2005. Το στάδιο φιλοξένησε επίσης τον τελικό του Κυπέλλου Τουρκίας το 2009, στον οποίο η Μπεσίκτας κέρδισε τη Φενέρμπαχτσε με 4-2, για να κατακτήσει το κύπελλο για 8η φορά.

Ο τραγουδιστής Μάικλ Τζάκσον σχεδίαζε να εμφανιστεί στο στάδιο στις 7 Οκτωβρίου 1992 στην περιοδεία του Dangerous World Tour, αλλά αυτή η παράσταση ακυρώθηκε λόγω ασθένειας.

## Παραπομπές


## Εξωτερικοί σύνδεσμοι

* Πληροφορίες σταδίου 
* Χάρτης Google του σταδίου

Κατηγορία:Στάδια ποδοσφαίρου στην Τουρκία
Κατηγορία:Στάδια πολλαπλών χρήσεων στην Τουρκία
Άγιος Ανδρέας Λασιθίου

Ο **Άγιος Ανδρέας** είναι οικισμός της κοινότητας Σφάκας του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 
## Γεωγραφία
Ο Άγιος Ανδρέας είναι παραθαλάσσιος οικισμός στο τμήμα του νομού μετά τον κόλπο Μιραμπέλλου, Α.ΝΑ. του χωριού Μόχλος και σε μέσο σταθμικό υψόμετρο 50. Απέχει 48 χλμ. περίπου Α. του Αγίου Νικολάου.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Σφάκας 
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Σφάκας και προσαρτήθηκε στον δήμο Σητείας
(Πηγή: https://www.eetaa.gr/metaboles/oikmet_details.php?id=27427) 
## Αξιοθέατα
*Η εκκλησία του Αγίου Ανδρέα στο δυτικό τμήμα του οικισμού
*Η παραλία «Λούτρες», δυτικά του οικισμού
Στον οικισμό λειτουργεί μεγάλη ξενοδοχειακή μονάδα
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Αιμιλιανός Αργολίδας

Ο **Αιμιλιανός** ή **Μιλιανός ** είναι βραχονησίδα στο Μυρτώο πέλαγος, απέναντι από το ομώνυμο ακρωτήριο και τον οικισμό Άγιο Αιμιλιανό στην Ερμιονίδα της Πελοποννήσου.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Ο άντρας με το καφέ κοστούμι

Το **Ο άντρας με το καφέ κοστούμι** (πρωτότυπος τίτλος: **The Man in the Brown Suit**) είναι κατασκοπικό μυθιστόρημα γραμμένο από την Άγκαθα Κρίστι. Η συγγραφέας το εμπνεύστηκε και εν μέρει το "συναρμολόγησε" κατά τη διάρκεια της μεγάλης περιοδείας της στη Βρετανική Κοινοπολιτεία το 1922, ενώ το έγραψε στο διαμέρισμά της στο Ερλς Κορτ ανακαλώντας στη μνήμη της τα μαγευτικά αφρικάνικα τοπία. Ο χαρακτήρας του συνταγματάρχη Ρέις, που παίζει καθοριστικό ρόλο στην πλοκή του έργου, εμφανίζεται σε άλλα τρία βιβλία της Κρίστι, ενώ το απαιτητικό αφεντικό του πρώην συζύγου τής Κρίστι ζήτησε να τον συμπεριλάβει στο επόμενο βιβλίο της, κάτι που η συγγραφέας έκανε εδώ με τον χαρακτήρα του Γιούστας Πέντλερ.

## Πλοκή
Η νεαρή και όμορφη Αν Μπέντινγκφελντ καταφθάνει στο Λονδίνο αναζητώντας την περιπέτεια. Και η περιπέτεια δεν καθυστερεί στο ραντεβού τους. Λίγο καιρό μετά την εγκατάστασή της στη βρετανική πρωτεύουσα, στον υπόγειο, ένας άντρας που αναδίδει μια παράξενη μυρωδιά ναφθαλίνης πέφτει στις γραμμές του τρένου και πεθαίνει μπρος στα μάτια της. Η αστυνομία αποφαίνεται πως είναι ατύχημα. Τότε όμως ποιος είναι ο άντρας με το καφέ κοστούμι που εξέταζε το πτώμα προτού το βάλει στα πόδια; Διαθέτοντας μόνο ένα αινιγματικό στοιχείο, η Αν είναι αποφασισμένη να εντοπίσει να εντοπίσει τον μυστηριώδη δολοφόνο και να τον παραδώσει στη δικαιοσύνη.

## Τα κυριότερα πρόσωπα του έργου

* Αν Μπέντινγκφελντ: Κόρη του διάσημου καθηγητή αρχαιολογίας Τσαρλς Μπέντινγκφελντ. Ακολουθεί τα ίχνη μιας παράξενης υπόθεσης δολοφονίας, που θα την οδηγήσει ως τη Νότια Αφρική, σε μια περίοδο που μαίνονται εμφύλιες διαμάχες.
* Ανίτα Γκρούνμπεργκ: Ή, αλλιώς, Ναντίνα η Ρωσίδα χορεύτρια ή κυρία Ντε Καστίνα. Υπήρξε πράκτορας του μυστηριώδους "συνταγματάρχη".
* Τζον Έρντσλι: Ή, αλλιώς, Χάρι Λούκας ή Χάρι Ρέιμπερν. Γιος του σερ Λόρενς Έρντσλι, ιδιοκτήτη ορυχείου στη Νότια Αφρική. Αυτός και ο φίλος του ο Χάρι βρίσκουν μια φλέβα διαμαντιών στη Βρετανική Γουιάνα της Νότιας Αμερικής.
* Χάρι Λούκας: Φίλος του Τζον Έρντσλι. Σκοτώθηκε στον Α' Παγκόσμιο Πόλεμο.
* Συνταγματάρχης Ρέις: Μακρινός εξάδελφος του σερ Λόρενς Έρντσλι, δουλεύει για την κυβέρνηση ως πράκτορας ή ντετέκτιβ. Έχει τη φήμη του δεινού κυνηγού λιονταριών και του πολύ πλούσιου ανθρώπου.
* Σούζαν Μπλερ: Κυρία της υψηλής κοινωνίας, που αναλαμβάνει να βοηθήσει την Αν Μπέντινγκφελντ στη διαλεύκανση του μυστηρίου.
* Γιούστας Πέντλερ: Βουλευτής του Βρετανικού Κοινοβουλίου, επιχειρηματίας και επιφανές μέλος της αγγλικής κοινωνίας.
* Γκάι Πάτζετ: Ο γραμματέας του Γιούστας Πέντλερ, άνθρωπος του καθήκοντος, σχεδόν ψυχαναγκαστικός με την τάξη και την ευρυθμία.
* Άρθουρ Μινκς: Ο άνθρωπος με τα πολλά πρόσωπα. Συμφωνεί να συνεργαστεί με τον Χάρι Ρέιμπερν και αλλάζει διαρκώς μεταμφιέσεις.

## Πηγές

* Εκδόσεις Ψυχογιός - Agatha Christie - Ο άντρας με το καφέ κοστούμι
* Αγγλική Βικιπαίδεια - The Man in the Brown Suit
* Εκδόσεις Ψυχογιός - Agatha Christie - Ο Πουαρό ερευνά
* Αγγλική Βικιπαίδεια - The Road of Dreams

Κατηγορία:Μυθιστορήματα της Αγκάθα Κρίστι
Βουλευτικές εκλογές 2021 στην Αρούμπα

**Γενικές εκλογές** διεξήχθησαν στην Αρούμπα στις 25 Ιουνίου 2021 για την εκλογή και των 21 μελών του Κοινοβουλίου. TΗ αρχική ημερομηνία διεξαγωγής τους ήταν τον Σεπτέμβριο του 2021, όμως τελικά διενεργήθηκαν νωρίτερα λόγω της παραίτησης της κυβέρνησης μετά την έναρξη ποινικής έρευνας εναντίον ενός από τους εταίρους του συνασπισμού, του κόμματος Περήφανος και Σεβαστός Λαός, για διασπάθιση δημόσιου χρήματος.

## Εκλογικό σύστημα
Τα 21 μέλη εκλέγονται μέσω ανοικτής λίστας, με αναλογική εκπροσώπηση.

## Αποτελέσματα

## Παραπομπές


2021
Αρουμπα
Λυσέ (Σαβοΐα)

Το **Λυσέ** (γαλλικά: *Lucey*) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Λυσετουά (γαλλικά: *Lucettois*).

## Παραπομπές


Κατηγορία:Κοινότητες της Σαβοΐας
Μεξικάνικο δημοψήφισμα 2021

μικρογραφία| Η κάλπη του δημοψηφίσματος του 2021 στην Πόλη του Μεξικού
Ένα **[[δημοψήφισμα]] για να καθοριστεί εάν οι πρώην [[Κατάλογος αρχηγών κράτους του Μεξικού|πρόεδροι]] μπορούν να διωχθούν ποινικά για [[διαφθορά]]** πραγματοποιήθηκε στο Μεξικό την 1η Αυγούστου 2021.  

Το δημοψήφισμα προτάθηκε από τον πρόεδρο Αντρές Μανουέλ Λόπες Ομπραδόρ το 2020. 

## Κριτική
Το δημοψήφισμα κόστισε 528 εκατομμύρια δολάρια Μεξικού  — 25 εκατομμύρια δολάρια ΗΠΑ.   Το δημοψήφισμα επικρίθηκε από τους δημοσιογράφους ως άσκοπο, καθώς οι πρώην πρόεδροι μπορούν να διωχθούν για οποιοδήποτε έγκλημα όπως και κάθε άλλο πρόσωπο.    Σύμφωνα με τον Λόπες Ομπραδόρ, οι πρώην πρόεδροι δεν μπορούν να κριθούν λόγω του άρθρου 108 του Συντάγματος του Μεξικού και πρέπει να αναδιατυπωθεί.  Το άρθρο αναφέρει: «Ο Πρόεδρος της Δημοκρατίας, κατά τη διάρκεια της θητείας του, μπορεί να καθαιρεθεί μόνο για προδοσία της χώρας και σοβαρά κοινά εγκλήματα». 

Πριν διεξαχθεί το δημοψήφισμα, ο Λουίς Ετσεβερία Άλβαρες, πρόεδρος από το 1970 έως το 1976, ήταν ο μόνος πρώην αξιωματούχος που δικάστηκε, κατηγορούμενος για γενοκτονία. Το 2006 ομολόγησε την ενοχή του για τη συμμετοχή του στη σφαγή του Τλατελόλκο το 1968 και στη σφαγή του Κόρπους Κρίστι το 1971.  Πριν το 2009 απαλλάχθηκε από τις κατηγορίες. 

## Αποτελέσματα
Το δημοψήφισμα έλαβε 6.663.208 ψήφους, με ποσοστό συμμετοχής 7,11%. Για να είναι ένα δεσμευτικό δημοψήφισμα, χρειαζόταν συμμετοχή 40% των εγγεγραμμένων ψηφοφόρων, περίπου 37 εκατομμύρια ψήφους. 

## Παραπομπές


Μεξικ
2021
Ντουέιν ντε Ροζάριο

Ο **Ντουέιν Άντονι ντε Ροζάριο** (*Dwayne Anthony De Rosario*, γεννήθηκε 15 Μαρτίου 1978) είναι Καναδός πρώην διεθνής ποδοσφαιριστής, που αγωνιζόταν συνήθως ως επιθετικός μέσος. 

Εμβληματικός παίκτης της Εθνικής Καναδά ήταν πρώτος σκόρερ στην ιστορία της ομάδας με 22 γκολ (μέχρι το Φεβρουάριο του 2022) σε 81 συμμετοχές. Έπαιξε το μεγαλύτερο μέρος της καριέρας του στη Μέιτζορ Λιγκ Σόκερ των ΗΠΑ. Η σταδιοδρομία του στις Ηνωμένες Πολιτείες ήταν ιδιαίτερα επιτυχημένη με παρουσία σε σημαντικούς συλλόγους. Έχει συμπεριληφθεί στους 25 καλύτερους της βραχυχρόνιας ιστορίας του πρωταθλήματος, ενώ είναι στους δέκα πρώτους σκόρερ με 104 γκολ σε 342 εμφανίσεις πρωταθλήματος.

## Τίτλοι και διακρίσεις

**Σαν Χοσέ Έρθκουεϊκς**
* Κύπελλο ΜΛΣ (2): 2001, 2003
**Χιούστον Ντάιναμο**
* Κύπελλο ΜΛΣ (2): 2006, 2007
**Τορόντο ΦΚ**
* Καναδικό Πρωτάθλημα (2): 2009, 2010
**Καναδάς**
* Χρυσό Κύπελλο ΚΟΝΚΑΚΑΦ: 2000
**Ατομικές διακρίσεις**
* MLS All-Star (7): 2006, 2007, 2008, 2009, 2010, 2011, 2012
* Καναδός ποδοσφαιριστής της χρονιάς (4): 2005, 2006, 2007, 2011
* Καλύτερη ενδεκάδα ΜΛΣ (6): 2005, 2006, 2007, 2009, 2010, 2011
* Βραβείο πολυτιμότερου παίκτη ΜΛΣ : 2011
* Πρώτος σκόρερ πρωταθλήματος ΜΛΣ: 2011

## Παραπομπές


Κατηγορία:Καναδοί ποδοσφαιριστές
Κατηγορία:Ποδοσφαιριστές Εθνικής Καναδά
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Ντι Σι Γιουνάιτεντ
Κατηγορία:Ποδοσφαιριστές Τορόντο ΦΚ
Κατηγορία:Ποδοσφαιριστές Χιούστον Ντάιναμο
Κατηγορία:Ποδοσφαιριστές Νιου Γιορκ Ρεντ Μπουλς
Κατηγορία:Ποδοσφαιριστές Σαν Χοσέ Έρθκουεϊκς 
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Μέσοι ποδοσφαιριστές
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2005
Κίνημα πρώην ομοφυλοφίλων

Το **Κίνημα των πρώην ομοφυλοφίλων**  - **(ex-gay movement)** είναι κίνημα από οργανώσεις πρώην ομοφυλοφίλων που έχει αναπτυχθεί κυρίως στις Η.Π.Α. από την δεκαετία του 1970 και μετά. Αποτελείται από άτομα και οργανώσεις που ενθαρρύνουν τους ανθρώπους να απέχουν απ' την σύναψη ή διατήρηση σχέσεων με άτομα του ίδιου φύλου, να εξαλείψουν τις ομοφυλοφιλικές επιθυμίες τους και να αναπτύξουν ετεροφυλοφιλικές επιθυμίες, ή να συνάψουν ετεροφυλοφιλικές σχέσεις. Ξεκινώντας με την ίδρυση του Love In Action και της Exodus International στα μέσα της δεκαετίας του 1970, το κίνημα γνώρισε ταχεία ανάπτυξη στις δεκαετίες του 1980 και του 1990 πριν υποχωρήσει τη δεκαετία του 2000.

Βασίζεται στη συμμετοχή ατόμων που προηγουμένως αυτοπροσδιορίζονταν ως ομοφυλόφιλοι, λεσβίες ή αμφιφυλόφιλοι αλλά δεν το κάνουν πλέον. Αυτά τα άτομα μπορεί να δηλώσουν είτε ότι έχουν εξαλείψει εντελώς την έλξη τους για το ίδιο φύλο είτε ότι απέχουν από το να ενεργούν βάσει αυτής της έλξης.

Μετά την κατάρρευση του Exodus International το 2013, ένας μικρός αριθμός παραρτημάτων συνέχισαν, δημιουργώντας  το Restored Hope Network. Ο συνεχής αντίκτυπος του κινήματος στον συντηρητικό θρησκευτικό λόγο μπορεί να φανεί σε μια αποστροφή για τη χρήση του όρου «γκέι» για αναφορά στον σεξουαλικό προσανατολισμό και στην αντικατάστασή του με την γλώσσα της «έλξης για το ίδιο φύλο». 

Υπήρξαν διάφορα σκάνδαλα που σχετίζονται με αυτό το κίνημα, συμπεριλαμβανομένων ορισμένων αυτοαποκαλούμενων πρώην γκέι που βρέθηκαν σε σχέσεις ομοφυλοφίλων παρά το γεγονός ότι το αρνήθηκαν, καθώς και διαμάχες σχετικά με τους ανήλικους ομοφυλόφιλους που αναγκάστηκαν να πάνε σε πρώην γκέι κατασκηνώσεις παρά τη θέλησή τους, και φανερές παραδοχές από οργανισμούς που σχετίζονται με το κίνημα ότι η θεραπεία μεταστροφής δεν λειτουργεί.

Ένας μεγάλος όγκος ερευνών και παγκόσμιας επιστημονικής συναίνεσης δείχνουν ότι το να είναι κανείς ομοφυλόφιλος, λεσβία ή αμφιφυλόφιλος είναι συμβατό με τη φυσιολογική ψυχική υγεία και την κοινωνική προσαρμογή. Εξαιτίας αυτού, μεγάλες οργανώσεις επαγγελματιών ψυχικής υγείας αποθαρρύνουν και προειδοποιούν τα άτομα να μην επιχειρήσουν να αλλάξουν τον σεξουαλικό τους προσανατολισμό σε ετεροφυλόφιλο, λέγοντας ότι η απόπειρα να το κάνουν μπορεί να είναι επιβλαβής.

## Δείτε επίσης

* Ομοφοβία
* Απομετάβαση φύλου
* Exodus International

## Παραπομπές

Κατηγορία:Σεξουαλικός προσανατολισμός
Exodus International

Η **Exodus International** ήταν μια μη κερδοσκοπική, χριστιανική οργάνωση «ομπρέλα» αποτελούμενη από οργανώσεις που προσπαθούσαν να «βοηθήσουν τους ανθρώπους που ήθελαν να περιορίσουν τις ομοφυλοφιλικές τους επιθυμίες». Έχοντας ιδρυθεί το 1976, η Exodus International υποστήριζε ότι η θεραπεία μεταστροφής, δηλαδή ο επαναπροσανατολισμός της ομόφυλης έλξης σε ετερόφυλη, ήταν δυνατή. Το 2006, η Exodus International είχε πάνω από 250 τοπικά παραρτήματα στις Ηνωμένες Πολιτείες και τον Καναδά, και πάνω από 150 παραρτήματα σε 17 άλλες χώρες. Αν και η Exodus ήταν επίσημα μια διαδογματική χριστιανική οντότητα, συνδέθηκε πιο στενά με προτεσταντικές ομολογίες.

Το 2012, ο τότε πρόεδρος Άλαν Τσάμπερς αποκήρυξε τη θεραπεία μεταστροφής, λέγοντας ότι δεν είχε αποτέλεσμα και ήταν επιβλαβής. Το επόμενο έτος, ο Τσάμπερς έκλεισε την οργάνωση και ζήτησε συγγνώμη για τον «πόνο και το πλήγμα» που είχαν βιώσει οι συμμετέχοντες. Αρκετά άλλα εξέχοντα πρώην μέλη, συμπεριλαμβανομένου του Τζον Πολκ, έχουν απολογηθεί παρομοίως. Αν και η Exodus International δεν λειτουργεί πλέον, πολλά από τα παραρτήματά της συνεχίζουν να υπάρχουν, είτε σχηματίζοντας νέα δίκτυα, είτε προσχωρώντας σε υπάρχοντα όπως η Exodus Global Alliance, είτε λειτουργώντας ανεξάρτητα.

## Δείτε επίσης

* Κίνημα πρώην ομοφυλόφιλων 
* Συμμαχία για Θεραπευτική Επιλογή και Επιστημονική Ακεραιότητα

## Παραπομπές


Κατηγορία:Πρώην χριστιανικές οργανώσεις
Κατηγορία:Ψευδοεπιστημονική θεραπεία της ομοφυλοφιλίας
Σύμβολο του σεξ

[300px|thumb|Σύμφωνα με το BBC, «η [Μέριλιν Μονρόε είναι ίσως το πιο διαχρονικό σύμβολο του σεξ του Χόλυγουντ».]]

Ο όρος **σύμβολο του σεξ** () χρησιμοποιείται για να περιγράψει ένα πρόσωπο ή έναν χαρακτήρα που θεωρείται ευρέως σεξουαλικά ελκυστικό.

## Ιστορικό
[240px|thumb|Ο [Έλβις Πρίσλεϋ θεωρούνταν σύμβολο του σεξ κατά τις δεκαετίες του 1950 και του 1960.]]
Ο όρος σύμβολο του σεξ χρησιμοποιήθηκε για πρώτη φορά μεταξύ της δεκαετίας του 1910 και του 1920 για να περιγράψει τους πρώτους αναδυόμενους αστέρες του κινηματογράφου της εποχής. Ένα από τα πρώτα σύμβολα στον κινηματογράφο ήταν ο Ιάπωνας Σέσου Χαγιακάβα για τους άνδρες και η Άστα Νίλσεν για τις γυναίκες. Τα κινηματογραφικά στούντιο έχουν βασιστεί σε μεγάλο βαθμό στην εμφάνιση και τη σεξουαλική εμφάνιση των ηθοποιών τους για να μπορέσουν να προσελκύσουν κοινό. Αυτή η έννοια αυξήθηκε κατά τον Β' Παγκόσμιο Πόλεμο.

Τον 20ο αιώνα, τα σύμβολα του σεξ θα μπορούσαν να είναι άνδρες και γυναίκες: ηθοποιοί όπως ο ρομαντικός Σέσου Χαγιακάβα και ο αθλητικός Ντάγκλας Φέρμπανκς ήταν δημοφιλείς τη δεκαετία του 1910 και του 1920. Ο θάνατος του αρχέτυπου ινδάλματος του κινηματογράφου Ροντόλφο Βαλεντίνο το 1926 προκάλεσε μαζική υστερία στις γυναίκες θαυμάστριές του. Στο Χόλυγουντ, πολλοί αστέρες του κινηματογράφου θεωρούνταν σύμβολα του σεξ, όπως ο Έρολ Φλιν, ο Γκάρι Κούπερ και ο Κλαρκ Γκέιμπλ. Η εικόνα του "κακού παιδιού" της δεκαετίας του 1950 αποτυπώθηκε με σύμβολα του σεξ όπως ο Τζέιμς Ντιν και ο Μάρλον Μπράντο  και σε γυναίκες όπως η Μέριλιν Μονρόε  και η Τζέιν Μάνσφιλντ που θεωρήθηκαν ως τα αρχέτυπα της ξανθιάς βόμβας.

Ενώ μέχρι τη δεκαετία του 1950, το σύμβολο του σεξ θεωρούνταν απλώς ως ένα σεξουαλικό ιδανικό, στη δεκαετία του 1960 θεωρούνταν σύμβολο της χειραφέτησης των σωμάτων και της σεξουαλικότητας, που οδήγησε με την σειρά του στη σεξουαλική επανάσταση.

## Φανταστικά σεξουαλικά σύμβολα
Όσον αφορά τη μυθοπλασία, ο ιστότοπος Rotten Tomatoes αναφέρει ότι ο χαρακτήρας κινουμένων σχεδίων της δεκαετίας του 1930 "Betty Boop" είναι «το πρώτο και πιο διάσημο σύμβολο του σεξ στις ταινίες κινουμένων σχεδίων».  Η Τζέσικα Ράμπιτ (με τη φωνή της Κάθλιν Τέρνερ) από την ταινία του 1988 *[[Ποιος Παγίδεψε τον Ρότζερ Ράμπιτ]]* έχει επίσης περιγραφεί ως σύμβολο του σεξ.

Τα βιντεοπαιχνίδια είχαν μερικούς χαρακτήρες που θεωρούνται σύμβολα του σεξ. Ένα παράδειγμα είναι η Λάρα Κροφτ, η οποία είχε αρκετές εμφανίσεις σε διαδραστικά μέσα.

## Ενδεικτικά σύμβολα του σεξ

* Ούρσουλα Άντρες
* Κλαρκ Γκέιμπλ
* Ράκελ Γουέλς
* Κλάουντια Καρντινάλε
* Γκάρι Κούπερ
* Τομ Κρουζ
* Τζίνα Λολομπρίτζιτα
* Σοφία Λόρεν
* Τζέιν Μάνσφιλντ
* Αν Μάργκρετ
* Μέριλιν Μονρόε
* Βάνα Μπάρμπα
* Μπριζίτ Μπαρντό
* Μάρλον Μπράντο
* Αλέν Ντελόν
* Τζέιμς Ντιν
* Μπραντ Πιτ
* Έλβις Πρίσλεϋ
* Λάνα Τάρνερ
* Ελίζαμπεθ Τέιλορ
* Ντάγκλας Φέρμπανκς
* Έρολ Φλιν
* Φάρα Φόσετ
* Σέσου Χαγιακάβα
* Τζιν Χάρλοου 
* Ρίτα Χέιγουορθ. 

## Παραπομπές

## Βιβλιογραφία
*Donna Leigh-Kile, *Sex Symbols*, Random House Inc, Aug 28, 1999, 

Κατηγορία:Συμβολισμός
Κατηγορία:Σεξουαλικότητα
Πετροθάλασσα Αργολίδας (νησίδα)

Η **Πετροθάλασσα** ή *της *'Πετροθάλασσας**'' ή **Αλίκη Κρανιδίου** ή **Θαλασσόπετρα''' είναι βραχονησίδα στο Μυρτώο πέλαγος. Βρίσκεται δίπλα στα παράλια της Ερμιονίδας, στον όρμο Κρανιδίου και απέναντι (νότια) από τον παραθαλάσσιο οικισμό των Αγίων Αναργύρων. Διοικητικά υπάγεται στο δήμο Ερμιονίδας.  

## Σημείωση
Στον ίδιο δήμο υπάρχουν οι συνώνυμοι οικισμοί: Πετροθάλασσα και Πετροθάλασσα Ερμιόνης.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Βένιζα Ύδρας

Η **Βένιζα** ή **Βέντζα** ή ο **Βέντζος** είναι μικρή νησίδα στο Μυρτώο πέλαγος, η οποία βρίσκεται νοτιοδυτικά της Ύδρας. Στα βορειοανατολικά της είναι το Πλατονήσι, δυτικά το Καρτέλι ενώ νοτιοδυτικά οι βραχονησίδες Ταγάρι και Δισάκι. Ως οικισμός αναφέρεται για πρώτη φορά το 2001 να απογράφεται στο δήμο Ύδρας, στον οποίο υπάγεται σύμφωνα με το πρόγραμμα Καλλικράτης και σύμφωνα με την απογραφή του 2011 δεν κατοικείται.

## Σημείωση
Στο Δήμο Μάνδρας - Ειδυλλίας υπάρχει ο συνώνυμος οικισμός Βένιζα.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Χωριά της περιφερειακής ενότητας Νήσων Αττικής
Άγιος Βαλέριος του Σορέντο

Ο **Άγιος Βαλέριος του Σορέντο** (Santo Valerio di Sorrento) ήταν Επίσκοπος του Σορρέντο, τον 5ο αιώνα, και άγιος της Ρωμαιοκαθολικής εκκλησίας.

Ο Βαλέριος ήταν ο δεύτερος επίσκοπος της πόλης μετά τον Άγιο Ρενάτο του οποίου ήταν σύντροφος και μαθητής, και τον αντικατέστησε μετά τον θάνατο του. Οι αγιογραφικές παραδόσεις δεν καθορίζουν με σαφήνεια την ιστορική περίοδο στην οποία έζησε και οι χρονολογικές προτάσεις των διαφόρων συγγραφέων δεν είναι ομόφωνες. Τα λείψανά του φυλάσσονται στον Καθεδρικό Ναό του Σορέντο. 

## Παραπομπές


Κατηγορία:Επίσκοποι και Αρχιεπίσκοποι Σορρέντο
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 5ου αιώνα